b'\n_START_ARTICLE_\nJaktflaske\n_START_PARAGRAPH_\nJaktflaske eller lommeflaske er en liten, flat smal flaske av glass for brennevin til jakt-  og turbruk. Betegnelsen lommeflaske er ogs\xc3\xa5 brukt for lommelerker. Jaktflasker er p\xc3\xa5 st\xc3\xb8rrelse med lommelerker, men lommelerker i glass har gjerne et tiln\xc3\xa6rmet sirkelformet, vertikalt tverrsnitt. _NEWLINE_Jaktflasker ble laget p\xc3\xa5 de norske glassverkene fra slutten av 1700-\xc3\xa5rene. Lommeflasker og jaktflasker er oppf\xc3\xb8rt i priskurantene fra Hadeland Glassverk  i 1851 og 1856, men de er ikke avbildet. _NEWLINE_I 1860-\xc3\xa5rene kom en ny type jaktflasker, l\xc3\xb8veflasker. De ble bl\xc3\xa5st i form sv\xc3\xa6rt popul\xc3\xa6re. De har gjerne riksv\xc3\xa5penet med Den norske l\xc3\xb8ve som dekor p\xc3\xa5 siden og ofte ogs\xc3\xa5 en drueklase. L\xc3\xb8veflasker ble bl\xc3\xa5st b\xc3\xa5de i klart og i farget glass. De ble produsert til omkring 1900 b\xc3\xa5de p\xc3\xa5 norske og p\xc3\xa5 svenske glassverk. L\xc3\xb8veflasker er laget b\xc3\xa5de med form som jaktflasker og som lommelerker.'